Rezumatul Studiului 3 - Priveşte-i pe oameni prin ochii lui Isus!

1. **Conducându-i pe alţii.**
   * Marcu 8:22-26 prezintă o minune specială din mai multe puncte de vedere.
     1. Orbul nu credea în Isus, dar prietenii lui, da.
        + Multe persoane nu vor veni la Isus dacă cineva cu credinţă nu îi aduce. Aceasta este lucrarea noastră.
     2. Isus s-a atins de două ori de orb.
        + Uneori avem nevoie de o „a doua atingere” a lui Isus pentru a vedea cu claritate adevărurile spirituale.
2. **Acceptându-i pe toţi.**
   * Ochii lui Isus vedeau dincolo de rasa, cultura, sexul sau religia unei persoane. El ştia că în Samaria există oameni care au nevoie de mântuire şi era de datoria lui să meargă în căutarea lor.
   * Privind prin ochii compasiunii divine, orice barieră care ne separă de oameni se descompune. Vedem în ei candidaţi pentru Împărăţia Cerurilor.
   * Aceasta nu înseamnă că împărtăşim sau acceptăm ideile lor politice sau religioase. Înseamnă că îi iubim şi dorim tot ce este mai bun pentru ei.
3. **Făcându-ne prieteni.**
   * În timp ce şi-a luat rămas bun de la ucenici, Iisus i-a însărcinat să predice Evanghelia în cercuri tot mai largi: „în Ierusalim, în toată Iudeea, în Samaria şi până la marginile pământului” (Fapte 1: 8).
   * Un exemplu de aplicare a acestei tactici îl vedem la ucenicul Andrei. El a început prin a I-l prezenta pe Isus fratelui său [Iudeea].
   * Cu o altă ocazie, s-a împrietenit cu un băiat [Samaria] şi – prin acesta – Isus a făcut o mare minune (Ioan 6: 5-11).
   * I-a devenit uşor să se descurce chiar şi cu străinii [până la capătul pământului], cum a fost cazul grecilor care îl căutau pe Isus (Ioan 12: 20-26).
   * Exemplul său ne învaţă o modalitate eficientă de a atrage sufletele către Isus: de a construi relaţii de iubire cu oamenii.
4. **Tratându-i special.**
   * Cum trata Isus persoanele dificile?
     1. Le asculta cu atenţie.
     2. Le punea întrebări.
     3. Le descoperea treptat adevărul.
     4. Recunoştea dorinţa lăuntrică a inimii.
     5. Vedea potenţial şi în cei mai decăzuţi oameni.
     6. Nu considera pe nimeni nedemn de a primi evanghelia.
     7. Vedea în ei reflectarea slavei Creaţiunii originale.
     8. Le înnobila gândirea pentru a vedea ce ar putea deveni.
   * Să vezi cu ochii lui Isus înseamnă să vezi fiecare persoană ca un candidat pentru Împărăţia Cerurilor şi să o tratezi în conformitate cu acea perspectivă. Pentru a face acest lucru, trebuie să rugăm Duhul Sfânt să ne înzestreze cu acest tip de viziune.
5. **Profitând de oportunităţi.**
   * Ca şi în cazul lui Filip şi eunucul etiopian, Dumnezeu deschide uşi pentru proclamarea Evangheliei, oferindu-ne oportunităţi providenţiale pentru a fi martori.
   * Îngerii invizibili aşteaptă să ne călăuzească prin acele „uşi deschise”. Trebuie să cerem Domnului să ne ajute să recunoaştem aceste momente providenţiale şi să ne dea cuvintele necesare la momentele potrivite.